**OBEC JALOVÁ**

Obecné zastupiteľstvo v Jalovej na základe § 6 zákona č. 369/1990 Zb. o obecnom zriadení v znení neskorších predpisov a § 16 zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov v znení neskorších predpisov **v y d á v a** pre územie obce Jalová toto

**VŠEOBECNE ZÁVÄZNÉ NARIADENIE**

**OBCE JALOVÁ**

**č. 8/2022**

**o vyhradení miest a ustanovení podmienok na umiestňovanie volebných plagátov na verejných priestranstvách počas volebnej kampane**

Návrh VZN vyvesený na úradnej tabuli obce dňa: 26.05. 2022

Návrh VZN zverejnený na elektronickej úradnej tabuli obce dňa: 26.05. 2022

Lehota na predloženie pripomienok k návrhu VZN do (včítane): 06.06 2022

Doručené pripomienky v počte: 0

Vyhodnotenie pripomienok k návrhu VZN uskutočnené dňa: -

Vyhodnotenie pripomienok k návrhu VZN doručené poslancom dňa: -

VZN schválené Obecným zastupiteľstvom v Jalovej dňa 09.06.2022 uznesením č. 73/2022

VZN vyvesené na úradnej tabuli obce dňa: 10.06.2022; zvesený dňa 01.07.2022

VZN zverejnené na elektronickej úradnej tabuli obce: od 10.06.2022 do 30.06.2022

 VZN zverejnené na internetovej stránke obce dňa: 10.06.2022

 **VZN nadobúda účinnosť dňom 01.07.2022**

 Radoslav Michalčin

starosta obce

**§ 1**

**Predmet úpravy**

Predmetom tohto Všeobecne záväzného nariadenia (ďalej len „VZN“) je vyhradenie miest a ustanovenie podmienok na umiestňovanie volebných plagátov počas volebnej kampane[[1]](#footnote-2) pre voľby do Národnej rady Slovenskej republiky, voľby do Európskeho parlamentu, voľby prezidenta Slovenskej republiky, voľby do orgánov samosprávnych krajov a voľby do orgánov samosprávy obcí na území obce Jalová.

**§ 2**

**Vymedzenie pojmov**

1. Za kandidujúci subjekt sa na účely tohto VZN rozumie politická strana, hnutie alebo ich koalícia alebo kandidujúci jednotlivec (ďalej len „kandidujúci subjekt“).
2. Za volebné plagáty sa pre účely tohto nariadenia považujú tlačené alebo písané materiály, letáky, oznamy, prospekty alebo iné materiály, ktoré svojim obsahom propagujú vo voľbách kandidujúci subjekt.

**§ 3**

**Miesta určené na vylepovanie plagátov**

1. Kandidujúci subjekt môže počas volebnej kampane umiestňovať volebné plagáty len na vyhradenom verejnom priestranstve obce Jalová
2. Na umiestnenie volebných plagátov na území obce Jalová je vyhradená plocha vývesnej tabule, ktorá je umiestnená pri zastávke SAD č. p. CKN 113.
3. Plocha vyhradená na umiestňovanie volebných plagátov sa kandidujúcim subjektom poskytuje bezplatne. Volebné plagáty vyvesí kandidujúci subjekt, ktorý zodpovedá za ich vyvesenie a následne za ich zvesenie.
4. Je neprípustné vylepovanie volebných plagátov na iných verejných priestranstvách, resp. plochách (napr. na stĺpoch verejného osvetlenia).

**§ 4**

**Zásady pre umiestňovanie volebných plagátov**

1. Vyhradená plocha na umiestňovanie volebných plagátov musí zodpovedať zásadám rovnosti.
2. Kandidujúcemu subjektu sa pridelí v zmysle zásady rovnosti rovnako veľká plocha, ktorá je označená číslom.
3. Reálne rozdelenie vyhradenej plochy v rovnakom pomere pre jednotlivé politické subjekty vykoná obecný úrad až potom, čo sa stane verejne známy počet zaregistrovaných kandidujúcich subjektov, t. j. po zaregistrovaní kandidátnych listín a zverejnení zoznamu kandidujúcich subjektov príslušným orgánom pre príslušné voľby.
4. Vyhradená plocha na umiestňovanie volebných plagátov je k dispozícii zaregistrovaným kandidujúcim subjektom až do skončenia volebnej kampane. Takto vyhradené miesto bude k dispozícií kandidujúcemu subjektu až do skončenia volebnej kampane bez ohľadu na to, či kandidujúci subjekt svoje právo na umiestnenie volebných plagátov využije alebo nie.
5. Ak kandidujúci subjekt nevyužije svoje právo na umiestnenie volebného plagátu, ostane toto miesto prázdne. Zodpovednosť za obsah volebných plagátov nesie príslušný kandidujúci subjekt.

**§ 5**

**Priestupky a sankcie**

1. Porušenie povinností vyplývajúcich z tohto VZN je priestupkom v zmysle príslušného zákona, za ktorý môže byť fyzickej osobe uložená pokuta[[2]](#footnote-3).
2. Porušenie povinností vyplývajúcich z tohto VZN právnickou osobou alebo fyzickou osobou oprávnenou na podnikanie je správnym deliktom v zmysle príslušného zákona, za ktorý môže obec Jalová uložiť pokutu[[3]](#footnote-4).

**§ 6**

**Záverečné ustanovenia**

Toto VZN nadobúda účinnosť dňa 01.07.2022.

Radoslav Michalčin

 starosta obce

1. § 2 ods. 1 a ods. 2 zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov [↑](#footnote-ref-2)
2. § 46 zákona č. 372/1990 Zb. o priestupkoch v znení neskorších predpisov [↑](#footnote-ref-3)
3. § 27b ods. 1 písm. a) zákona č. 369/1990 Zb. o obecnom zriadení v znení neskorších predpisov [↑](#footnote-ref-4)